Strandhugg paa Kavringen

Strandhugg paa Kavringen er en norsk stumfilm fra 1923. Filmen er antatt tapt.

Filmens manus var skrevet av Gunnar Nilsen-Vig, som også regisserte den. Egil Sætren hadde ansvaret for Dekorasjoner, mens Svein Lysell, Lizzie Florelius, Katja Wallier og Leif Enger (også ansvar for sminke) hadde hovedrollene. Chat Noirs ballett medvirket også.

Handlingen har flere likhetstrekk med Ludvig Holbergs kjente komedie Jeppe på Bjerget.

 Innhold 
En stakkarslig mann blir sendt for å kjøpe fisk av sin kone. På veien til fiskemarkedet tar han seg en kraftig rangel, og bruker opp pengene han skulle kjøpt fisk for. Mannen tør ikke dra hjem uten fisk, og tyvlåner en liten båt med fiskesaker i for å prøve fiskelykken. Han får ikke fisk, og drikker resten av drikkevarene han har igjen, før han sovner i båten. Mens han sover drømmer han at han gjør strandhugg på Kavringen, hvor han opplever mange forunderlige ting. Når han våkner treffer han sin kone, og mysteriene han opplevde i søvne blir løst av hans kone med slående argumenter.

 Rolleliste 
 Svein Lysell –  Silas 
 Lizzie Florelius –  Hans kone 
 Katja Wallier –  Den skjønne ukjente 
 Leif Enger –  Skurken

 Referanser 

 Eksterne lenker 


Kategori:Norske stumfilmer
Kategori:Norske stum-filmkomedier
Kategori:Filmer fra 1923
Kategori:Norske filmer fra 1920-årene
Kategori:Sort-hvitt-filmer
Kategori:Tapte norske stumfilmer